b'\n_START_ARTICLE_\nSharpeville-massakren\n_START_PARAGRAPH_\nSharpeville-massakren fant sted i Sharpeville i Soweto S\xc3\xb8r-Afrika i 1960. 21. mars 1960 \xc3\xa5pnet s\xc3\xb8rafrikansk politi ild og drepte 69 PAC medlemmer som demonstrerte mot innf\xc3\xb8ringen av passlover for svarte. Passlovene innebar en betydelig innskrenking i bevegelsesfriheten for den svarte befolkningen. I ettertid viste det seg at flesteparten av de drepte var skutt i ryggen, og overlevende vitnet p\xc3\xa5 at de var i gang med \xc3\xa5 flykte da politiet plutselig \xc3\xa5pnet ild. Massakren f\xc3\xb8rte til at en rekke svarte politiske partier og bevegelser i landet, inkludert ANC og PAC ble forbudt. Det utl\xc3\xb8ste ogs\xc3\xa5 at b\xc3\xa5de ANC og PAC startet v\xc3\xa6pnede aksjoner og grunnla geriljabevegelser med baser utenfor S\xc3\xb8r-Afrika.'